แฟนกลับมาทานยาคุมชนิดเม็ดตั้งแต่วันแรกที่เป็นเมน ตอนนี้เหลือแต่เม็ดแป้ง การหลั่งในตอนนี้ถือว่าเสี่ยงไหมครับ
สวัสดีค่ะ การใช้ยาคุมแบบแผงรายเดือนนั้น เป็นการคุมกำเนิดที่มีประสิทธิภาพสูงมาก โอกาสตั้งครรภ์ขณะใช้ยาและกินยาครบแผงนั้นมีน้อยกว่า 1% และหากได้เริ่มกินอย่างถูกต้องคือภายใน 5 วันแรกของการมีประจำเดือน หรือกินช่วงเวลาอื่นแต่กินติดต่อกันครบ 7 วันแล้ว จึงค่อยมีเพศสัมพันธ์ โอกาสตั้งครรภ์มีน้อยมากค่ะดังนั้นจากเหตุการณ์ที่กล่าวมา ถ้าได้กินอย่างต่อเนื่องจนครบแผง การหลั่งในตอนเม็ดแป้งก็ไม่น่าจะทำให้เกิดการตั้งครรภ์ เพราะไม่น่าจะมีการตกไข่ในรอบเดือนนี้ค่ะสังเกตรอบเดือนอีกครั้ง ซึ่งควรจะมาในช่วงที่กินยาเม็ดแป้งค่ะ หากประจำเดือนไม่มา ให้ซื้อชุดตรวจครรภ์ทางปัสสาวะมาตรวจเองก่อนเบื้องต้น ถ้าไม่ตั้งครรภ์ จึงค่อยเริ่มยาแผงต่อไปได้